Diari Oficial de la Generalitat Valenciana


Sumari del DOGV 4139, del 30-11-2001 (2001/11868)

Informació pública de l'alternativa tècnica per al desenvolupament del programa d'actuació integrada de la unitat d'actuació número 4 del Pla General d'Ordenació Urbana de Vinalesa.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   4139

Data del DOGV
:   30-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11322


Organisme emissor
:   Ajuntament de Vinalesa

Tipus de document
:   Anunci

Informació pública de l'alternativa tècnica per al desenvolupament del programa d'actuació integrada de la unitat d'actuació número 4 del Pla General d'Ordenació Urbana de Vinalesa. [2001/A11550]
  
El Ple de l'Ajuntament, en la sessió efectuada amb caràcter extraordinari de data 30 d'octubre de 2001, va adoptar l'acord següent:
  
Expedient 53/1998. Aprovació, si pertoca, del sotmetiment a informació pública de l'alternativa tècnica per al desenvolupament del programa d'actuació integrada de la unitat d'actuació número 4 del Pla General d'Ordenació Urbana de Vinalesa.
  
Vista la proposta d'Alcaldia de data 23 d'octubre de 2001.
  
Vist que la Comissió Territorial d'Urbanisme de València, en la sessió del dia 31 de maig de l'any 2001, va acordar aprovar definitivament el projecte de modificació puntual del Pla General d'Ordenació Urbana de Vinalesa, en l'àmbit de la unitat d'execució número 4. Aquest acord de la Comissió Territorial d'Urbanisme de València va ser publicat en el Diari Oficial de la Generalitat Valenciana el dia 20 d'agost de l'any 2001 (DOGV número 4.067).
  
Vist que Antonio Gil Estellés, arquitecte municipal de l'Ajuntament de Vinalesa, ha redactat l'alternativa tècnica del programa per al desenvolupament de l'actuació integrada corresponent a la unitat d'execució número 4 del Pla General d'Ordenació Urbana de Vinalesa.
  
Vist que l'esmentada alternativa tècnica està integrada per la documentació següent:
  
a) Memòria del programa per al desenvolupament de l'actuació integrada corresponent a la unitat d'execució número 4.
  
b) Resguard acreditatiu d'haver sol·licitat la cèdula d'urbanització.
  
c) Projecte d'urbanització de la unitat d'execució número 4.
  
d) Projecte de reparcel·lació forçosa de la unitat d'execució número 4.
  
Atés el que disposen els articles 6.3, 7.2, 12.g, 29.a 32, 34, 45, 46, 53, 56 i 68.a 70 de la Llei 6/1994, de 15 de novembre, Reguladora de l'Activitat Urbanística (en avant LRAU).
  
Atés, així mateix, el que disposen els articles 2.g, 103, 120, 122.a, 128, 129.c i 136 a 141 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana (en avant RPCV).
  
Atés, finalment, el que estableixen amb caràcter supletori, i en tot allò que no s'oposen a la LRAU, els articles 71 a 130 del Reial Decret 3.288/1978, de 25 d'agost, pel qual s'aprova el Reglament de Gestió Urbanística.
  
Vist el dictamen favorable de la Comissió Informativa d'Urbanisme.
  
Sotmés a votació, va quedar com es diu tot seguit:
  
- PSPV-PSOE: 6 vots a favor.
  
- PPCV: 4 vots en contra.
  
El Ple de l'Ajuntament, per majoria absoluta, va adoptar l'acord següent:
  
Primer
  
Sotmetre a informació pública, durant el termini de 20 dies, l'alternativa tècnica redactada per l'arquitecte municipal Antonio Gil Estellés, per al desenvolupament del programa d'actuació integrada corresponent a la unitat d'execució número 4 del Pla General d'Ordenació Urbana de Vinalesa, mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. Abans de la publicació de l'esmentat edicte, caldrà remetre un avís amb el seu contingut al domicili fiscal de les persones que consten en el cadastre com a titulars de drets afectats per l'actuació proposada, i a les persones titulars registrals afectades pel projecte de reparcel·lació forçosa de la unitat d'execució número 4.
  
Segon
  
L'esmentat termini d'informació pública té caràcter de simultani concurs públic per a la selecció de l'urbanitzador, podent-s'hi formular al·legacions, proposicions juridicoeconòmiques en competència i alternatives tècniques.
  
Tercer
  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la publicació de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i en presta caució, els terminis anteriors es prorrogaran per 20 dies addicionals més. La pròrroga s'anunciarà al tauler d'anuncis de l'Ajuntament i es comunicarà a les persones que, per desconéixer-la, presenten pliques prematurament.
  
Cinqué
  
L'acte d'obertura de pliques s'efectuarà en la següent data hàbil a la conclusió del termini per a presentar-les.
  
Sisé
  
Sol·licitar al Registre de la Propietat de Moncada el certificat registral de domini i càrregues, de conformitat amb l'article 69.1.b de la LRAU, i l'article 5 del Reial Decret 1.093/1997, de 4 de juliol, pel qual s'aproven les normes complementàries al reglament per a l'execució de la Llei Hipotecària sobre inscripció d'actes de naturalesa urbanística.
  
Seté
  
De conformitat amb l'article 69.1.d de la LRAU, i dins del període d'informació pública, els propietaris podran formular requeriments a l'Ajuntament per a dirimir les controvèrsies respecte de la valoració de drets, i l'Ajuntament haurà de contestar els esmentats requeriments.
  
Vuité
  
Durant l'exposició al públic del projecte de reparcel·lació forçosa de la unitat d'execució número 4, a fi d'evitar el pro indivís, i de conformitat amb l'article 70.d de la LRAU, les persones interessades podran efectuar-se requeriments recíprocs per a substituir les quotes de condomini establides en el projecte amb indemnitzacions en metàl·lic. El requeriment haurà de cursar-se en una escriptura pública i oferir, simultàniament i alternativament, el pagament o el cobrament de la indemnització en metàl·lic, donant un termini de 10 dies al requerit perquè trie si prefereix pagar o cobrar a un mateix preu unitari. Si un propietari no atén un requeriment degudament formulat, s'entendrà que prefereix cobrar i, en conseqüència, s'aprovarà la reparcel·lació.
  
Nové
  
L'expedient urbanístic es podrà consultar a l'Oficina Tècnica de l'Ajuntament de Vinalesa, situada al carrer la Fàbrica, número 1.
  
D'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquest edicte val de notificació al propietari que tot seguit s'indica, atés que no se li ha pogut efectuar la notificació al seu domicili cadastral.
  
Referència cadastral Propietari Domicilio cadastral
  
5995215 Desconegut C/ Roger de Llúria, 24, València